遊博羅香積寺
作者：蘇軾
朝代：宋

paragraphs: 二年流落蛙魚鄉，朝來喜見麥吐芒。
東風摇波舞浄綠，初日泫露酣嬌黄。
汪汪春泥已沒膝，剡剡秋穀初分秧。
誰言萬里出無友，見此二美喜欲狂。
三山屏擁僧舍小，一溪雷轉松陰凉。
要令水力供臼磨，與相地脈增隄防。
霏霏落雪看收麵，隠隠疊鼓聞舂糠。
散流一啜雲子白，炊裂十字瓊肌香。
豈惟牢丸薦古味，要使真一流天漿。
詩成捧腹便絕倒，書生說食真膏肓。